
	Objectiu: Saber què porta exactament cada plantilla d'equip —canals, aplicacions, llistes i pàgines— per poder triar amb criteri en comptes de provar-les una per una. I conèixer les dues limitacions que tenen: no creen canals privats, i el tipus no es pot canviar després.

0. Punt de partida
Quan crees un equip a Teams pots partir d'una plantilla. Aquest document explica què porta cadascuna i quan té sentit fer-la servir.
	Per què val la pena: Una plantilla no és només uns quants canals amb nom. Porta aplicacions preinstal·lades, llistes ja muntades amb les seves columnes i pàgines de SharePoint ancorades com a pestanyes. Muntar tot això a mà són hores; amb la plantilla, segons.



1. Què és una plantilla d'equip
Una plantilla és una definició de l'estructura d'un equip pensada per a una necessitat concreta. Quan la fas servir, l'equip neix ja amb tot muntat.
	Element
	Ve configurat?

	Canals
	Sí, amb els noms pensats per al cas d'ús

	Aplicacions
	Sí, preinstal·lades a l'equip

	Pestanyes als canals
	Sí, ancorades on toca

	Llistes de SharePoint
	Sí, amb les seves columnes

	Pàgines de SharePoint
	Sí, al lloc del grup

	Membres
	No: els afegeixes tu

	Contingut
	No: els canals neixen buits



1.1. Les plantilles connectades a Microsoft 365
Algunes plantilles van marcades amb un asterisc a la documentació de Microsoft. Vol dir que porten també una plantilla de SharePoint associada.
	Què implica: En crear l'equip s'aplica també una plantilla al lloc de SharePoint. Els components d'aquest lloc —pàgines, llistes i integracions de Power Platform— s'afegeixen i s'ancoren automàticament com a pestanyes al canal General. I es poden editar directament des de Teams, sense sortir.



	Això explica una cosa que despista: Si crees un equip des d'una plantilla i veus pestanyes com «Seguiment de projectes» o «Nuestro sitio» que tu no has posat, no és cap error: són components de SharePoint que la plantilla ha ancorat al canal.


1.2. Dues limitacions que has de conèixer
1. Les plantilles NO creen canals privats ni compartits. Només estàndards. Si en necessites, els has de crear a mà després.
1. El tipus de plantilla es tria en crear l'equip i NO es pot canviar després. Es poden esborrar canals i afegir-ne, però no «canviar de plantilla».

	També hi ha límits de mida: Les plantilles estan limitades a un nombre concret de canals, pestanyes i aplicacions. Un cop creat l'equip, tu en pots afegir més sense problema.




2. Com fer servir una plantilla
	1
	Al menú lateral, ves a «Equips»

	2
	Fes clic a «Crear equip»
A la part superior dreta de la llista d'equips.

	3
	Tria «Des de plantilla»

	4
	Recorre les plantilles disponibles
En fer clic a cadascuna veuràs els canals i les aplicacions que inclou.

	5
	Tria la que encaixi i confirma

	6
	Posa-hi nom, descripció i privadesa
Com si el creessis de zero.

	7
	Crea'l
Pot trigar una mica més que un equip en blanc: està muntant força coses.



	Consell: Abans de decidir, fes clic a cada plantilla i llegeix què porta. La pantalla de selecció et mostra els canals i les aplicacions de cadascuna. Són trenta segons que t'estalvien crear un equip que no encaixa.



	Si no veus l'opció «Des de plantilla»: Pot ser per dos motius. Que la teva organització n'hagi restringit l'ús, o que hi hagi un problema temporal de sessió. Si totes les opcions de creació surten en gris, prova en una finestra privada amb un sol compte abans de pensar que està bloquejat.




3. Administrar un projecte
Per a la gestió general de projectes: administrar tasques, compartir documents, fer reunions de projecte i documentar riscos i decisions.
Canals
	Canal
	Per a què és

	General
	El canal per defecte. Aquí s'ancoren les pestanyes de SharePoint

	Anuncis
	Comunicats que afecten tot l'equip del projecte

	Recursos
	Materials, referències i documentació de suport

	Planificació
	La conversa sobre calendari, fites i dependències



Aplicacions i components
	Component
	Què aporta

	Aprovacions
	Demanar validacions formals amb registre

	Butlletins
	Publicacions destacades per a l'equip

	Llistes: Seguiment de projectes
	Llista per fer seguiment de l'avanç

	Llistes: Seguiment de problemes
	Registre d'incidències i riscos

	Fites
	Les dates clau del projecte

	OneNote
	Llibreta compartida per a actes i notes

	Power Automate
	Automatitzacions

	Pàgines de SharePoint: El nostre lloc
	Pàgina d'inici del projecte

	Planner
	Tasques amb responsable i data

	Wiki
	Component clàssic. Veure l'avís de l'apartat 9



	Quan triar-la: És la plantilla més completa i la més transferible. Si dubtes entre aquesta i crear-lo de zero, mira si faràs servir almenys tres de les seves peces: si la resposta és sí, plantilla.




4. Administrar un esdeveniment
Per organitzar un acte: tasques, documents i col·laboració, incloent-hi convidats de dins i de fora de l'empresa.
Canals
	Canal
	Per a què és

	General
	Coordinació general

	Anuncis
	Avisos a tot l'equip organitzador

	Pressupost
	Costos i control econòmic

	Contingut
	Materials, ponències, programa

	Logística
	Espai, càtering, muntatge

	Planificació
	Calendari i tasques

	Màrqueting i comunicació
	Difusió, premsa i xarxes



Aplicacions i components
	Component
	Què aporta

	Aprovacions
	Validar despeses i decisions

	Butlletins
	Comunicats de l'organització

	Idees per a empleats
	Recollir propostes

	Llistes: Programador de contingut
	Calendari editorial de l'esdeveniment

	Fites
	Dates crítiques

	OneNote i Power Automate
	Notes i automatitzacions

	Pàgines: El nostre lloc i Sobre l'esdeveniment
	Pàgines informatives al lloc

	Planner
	Repartiment de tasques



	Fixa-t'hi: És la plantilla que més canals porta: set. Per a un esdeveniment gran està bé; per a una jornada petita és massa. Recorda que sempre pots esborrar els canals que no facis servir.




5. Incorporació d'empleats
Per a l'acollida de gent nova: recursos, preguntes i l'aterratge cultural a l'organització.
Canals
	Canal
	Per a què és

	General
	Punt d'entrada de la persona nova

	Anuncis
	Informació que ha de saber

	Xat d'empleats
	L'espai informal, per fer grup

	Aprenentatge
	Formació i materials



Aplicacions i components
	Component
	Què aporta

	Butlletins
	Comunicats de benvinguda

	Idees per a empleats
	Recollir suggeriments de qui arriba

	Llistes: Llista de comprovació d'incorporació
	Els passos que ha de completar cada persona

	Fites
	Els primers dies, la primera setmana, el primer mes

	Power Automate
	Automatitzar avisos i recordatoris

	Pàgines: Introducció i Aprenentatge
	Pàgines de benvinguda al lloc

	Planner
	Tasques d'incorporació amb responsable

	Viva Engage
	Comunitat i conversa social



	La peça clau: La llista de comprovació d'incorporació. És el que converteix una acollida improvisada en un procés. Cada persona nova veu exactament què li toca fer i qui l'acompanya en cada pas.




6. Organitzar el servei d'assistència
Per a un departament de suport: documentació, directives i gestió de sol·licituds.
Canals
	Canal
	Per a què és

	General
	Coordinació de l'equip de suport

	Anuncis
	Avisos de servei i canvis de procediment

	Preguntes més freqüents
	El coneixement que es repeteix



Aplicacions i components
	Component
	Què aporta

	Informes de problemes
	Recollir incidències de manera estructurada

	Llistes: Dispositius
	Inventari d'equips

	Llistes: Entrades
	Els tiquets de suport

	OneNote i Power Automate
	Procediments i automatitzacions

	Pàgines: El nostre lloc i Preguntes freqüents
	Portal de suport

	Planner
	Repartiment de la feina



	Fixa-t'hi: Aquesta plantilla porta DUES llistes ja muntades —Dispositius i Entrades— amb les seves columnes. Muntar-les des de zero és mitja hora de feina. Val la pena obrir-la encara que no facis suport, només per veure com estan estructurades.




7. Les altres dues
7.1. Adoptar Office 365
Per construir i mantenir una comunitat interna de persones que ajuden els companys amb la tecnologia nova. És la plantilla més lleugera.
	Canals
	Aplicacions

	General, Anuncis, Racó de campions, Formularis d'equip, Calendari
	Wiki, Calendari del canal, Fites, Butlletins



	Molt interessant per a tu: Aquesta plantilla està pensada exactament per al que fas: acompanyar una organització en l'adopció de Microsoft 365. Si Barcelona Activa vol mantenir viva la formació després del curs, aquest és l'espai que hauria de crear.


7.2. Comunicacions de crisi
Per centralitzar la comunicació i els recursos crítics d'un equip de gestió de crisi o de resposta a incidents.
	Canals
	Aplicacions

	General, Anuncis, Actualització executiva, Planificació, Logística
	Aprovacions, Informes de problemes, Llistes (Programador de contingut, Pla de projecte), OneNote, Power Automate, Pàgines (El nostre lloc, Última actualització), Planner




8. Taula comparativa
	Plantilla
	Canals
	Peça diferencial

	Administrar un projecte
	4
	Llistes de seguiment de projectes i de problemes

	Administrar un esdeveniment
	7
	Canals separats de pressupost, logística i màrqueting

	Incorporació d'empleats
	4
	Llista de comprovació d'incorporació

	Organitzar el servei d'assistència
	3
	Llistes de dispositius i d'entrades

	Adoptar Office 365
	5
	Calendari del canal i racó de campions

	Comunicacions de crisi
	5
	Canal d'actualització executiva



8.1. Quina triar
	La teva situació
	Plantilla

	Un projecte amb tasques, riscos i documentació
	Administrar un projecte

	Una jornada, un acte o una formació amb logística
	Administrar un esdeveniment

	Acollir gent nova a l'equip
	Incorporació d'empleats

	Atendre peticions o incidències
	Organitzar el servei d'assistència

	Impulsar l'ús de Microsoft 365 a l'organització
	Adoptar Office 365

	Gestionar una situació excepcional
	Comunicacions de crisi

	Res d'això encaixa
	Des de zero



	Consell d'ús: Tria la plantilla que més s'acosti, encara que no sigui perfecta, i després esborra el que no facis servir. Esborrar tres canals costa un minut; muntar quatre llistes amb les seves columnes, molt més.




9. Avisos i límits
9.1. El component Wiki
Diverses plantilles inclouen encara un component Wiki. Microsoft ha retirat la pestanya Wiki de Teams i l'ha substituïda per OneNote.
	Què fer: Si el teu equip creat des de plantilla porta una pestanya Wiki, no la facis servir per a contingut nou. Fes servir la llibreta de OneNote que la mateixa plantilla ja inclou. Les plantilles triguen a actualitzar-se més que el producte.


9.2. Aplicacions que potser no veuràs
La disponibilitat d'algunes aplicacions depèn de les directives de permisos de la teva organització. Pot ser que crees un equip des d'una plantilla i alguna peça no hi aparegui.
	No és un error de la plantilla: Si falta una aplicació concreta, vol dir que la teva organització no l'ha habilitada. Consulta-ho amb qui administri el sistema si la necessites.


9.3. El catàleg varia
A part d'aquestes sis plantilles generals, Microsoft n'ofereix de sectorials —sanitat, educació, comerç, sector públic, entitats sense ànim de lucre— i la teva organització pot crear-ne de pròpies.
	Origen
	On apareixen

	Generals de Microsoft
	Sempre, si no estan restringides

	Sectorials de Microsoft
	Segons el tipus de tenant

	De l'organització
	Si algú n'ha creat. Les fa un administrador



	Nota: El catàleg exacte que veuràs depèn del teu tenant i canvia amb el temps. Aquest document recull les plantilles generals documentades per Microsoft; si a la teva pantalla en surten més o menys, és normal.




Pràctica
	Exercici 1 — Explora abans de triar

	1.  Ves a Equips > Crear equip > Des de plantilla.
2.  Fes clic a cada plantilla i llegeix els canals i aplicacions que mostra.
3.  Anota quina s'acosta més a un projecte real teu.
4.  Sense crear res encara, compara-ho amb la taula de l'apartat 8.



	Exercici 2 — Desmunta una plantilla

	1.  Crea un equip amb la plantilla «Administrar un projecte», anomenat «Plantilla proves – [IDENTIFICADOR]».
2.  Recorre els quatre canals i mira quines pestanyes porta cadascun.
3.  Obre la pestanya de la llista de seguiment de projectes i mira quines columnes té.
4.  Ves al canal General i obre a SharePoint: mira quines pàgines i llistes hi ha al lloc.
5.  Compta quantes peces t'hauria costat muntar això a mà.



	Exercici 3 — Adapta-la

	1.  Sobre el mateix equip, esborra dos canals que no faries servir.
2.  Crea un canal privat nou i comprova que la plantilla NO n'havia creat cap.
3.  Afegeix una pestanya de OneNote a un canal.
4.  Comenta amb el company: què hauries fet diferent creant-lo de zero?



	Sobre aquest document: Monogràfic sobre les plantilles d'equip de Microsoft Teams. Les dades de canals i aplicacions provenen de la documentació oficial de Microsoft. Aubay Consultoria IT — Barcelona — 2026.

